NaiveNeuron/SloPal huggingface dataset:
Muňko, Dušan, poslanec NR SR (2012-10-24):
Vážená pani podpredsedníčka, vážený pán minister, vážený pán spravodajca, vážené kolegyne, vážení kolegovia, dovoľte, aby som aj ja podporil návrh tohto zákona. Považujem ho za významný v tom smere, že ide o zapracovanie poznatkov z praxe, s ktorými sa úrady práce a sociálnych vecí a rodiny dennodenne stretávajú. Z vlastnej skúsenosti v Sociálnej poisťovni viem oceniť význam zmien takéhoto druhu. Na jednej strane zjednodušujú prácu úradom a súčasne pomáhajú aj proti zneužívaniu týchto dávok, čo je v čase potreby úspor pre ekonomiku veľmi dôležité. Nezabudnuteľná je aj motivácia, ktorú zmeny prinesú. Tú vidím najmä v oblasti vzdelávania pre neplnoleté deti. Treba predchádzať situáciám, že získavanie vzdelávania nahrádzali inými aktivačnými činnosťami. Je preto správne viazať príspevok len na nadobudnutie vzdelania. Podobné to je aj pri poberaní ochranného príspevku z titulu nepriaznivého zdravotného stavu. Myslím si, že priznanie tohto príspevku na tri po sebe nasledujúce mesiace, tak ako navrhuje vláda v novele, je z hľadiska naplnenia jeho účelu dostačujúca. Potrebné je, treba hľadať aj iné nástroje na podporu takýchto ľudí. Mal by nastúpiť posudkový lekár a posúdiť zdravotný stav vo vzťahu k priznanému invalidnému dôchodku. Tu však treba postupovať citlivo, pretože oblasť priznávania invalidných dôchodkov je veľmi odborná a vyžaduje si opakované preverovanie zdravotného stavu občanov. Tu sa totiž vždy pohybujeme na vratkej pôde zneužívania týchto dávok. Často sme sa v praxi stretávali aj s problémami občanov pri posudzovaní nároku na motorové vozidlo využívané na zdravotnícke účely. Vítam zjednodušenie, ktoré zákon prináša, pretože často tu boli problémy, ktoré zbytočne administratívne zaťažovali invalidných občanov. Treba povedať, že pri závislosti na týchto motorových vozidlách to boli pre nich často neprekonateľné problémy. Podobne aplikačných vylepšení prináša zákon viac. Nebudem ich menovať, pretože pán poslanec Mihál ich pomerne podrobne predo mnou tu rozobral, a samozrejmá vec, pokiaľ sa týka, v druhom čítaní niektoré veci ešte môžeme vylepšiť. Nebudem zachádzať do podrobností, ale myslím si, že táto novela je potrebná v čase, keď oblasť sociálnych vecí prináša mnohé zásadné zmeny. Ďakujem za pozornosť.
Kišš, Štefan, poslanec NR SR (2024-10-02):
Ďakujem pekne. Dve poznámky, vďaka za to upozornenie, kolega Hlina. Hej, a podľa mňa sme tu málo rozprávali ešte o tom vlastne, aké pozmeňováky nám prišli, nám prišli v pondelok na výbor, tak teda neviem, aký je, aký je deal s bankami, ale napríklad, napríklad EPH, spolumajiteľ elektrární, už je, už je okej, pretože sa uplatnila výnimka, že elektrárne ten odvod platiť nebudú. Takisto Volkswagen je okej, pretože sa dohodli aj s nimi. A možno by sme mohli pokračovať, ale niektoré, niektoré tieto príbehy je ťažké zmapovať, ale zjavne sa dejú. No a čo sa udeje, že teda s týmito veľkými sa dohodnú a tú daň 24 % a všetky teda finančné transakcie zaplatia tí všetci ostatní podnikatelia. A prepáčte, ani firma s päťmiliónovým obratom zase nie je nejaká, nejaká obrovská korporácia. Tá 24-percentná sadzba je brutál v kombinácii s daňou z finančných transakcií. A k tomu ešte sociálne odvody na vysokopríjmových zamestnancov a mohli by sme pokračovať, čo všetko ste tam nahádzali do toho balíčka. Bude to bolieť, vy to už viete, robte s tým niečo! A druhá poznámka. Keď ste si všimli, reagovali na mňa opoziční kolegovia, tak sa znovu pýtam, že tak poďte si obhájiť, koaliční, pani Matejičková už dvakrát odišla, pán Goga to tiež zabalil, nepovedal mi nič, tak obhájte si, ktorékoľvek z tých opatrení si obhájte, prestaňte verklíkovať minulosť a začnite sa pozerať aj dopredu a povedzte niečo pozitívne o týchto opatreniach, lebo ja tam nič nevidím.
P. Paška, predseda NR SR: (2010-03-09):
(Hlasovanie.) 126 prítomných, 80 za, 44 sa zdržalo, 2 nehlasovali. Tento návrh sme schválili.
Grendel, Gábor, podpredseda NR SR (2021-05-13):
Štyri faktické poznámky na vystúpenie pána ministra. Pán poslanec Kamenický.
Paška, Pavol, predseda NR SR (2014-10-30):
Nezvyknem to robiť, pán poslanec, ale ja, keďže tu neni minister financií, znalý veci a cestujúci a stretávajúci sa s predstaviteľmi Európskej únie, vám dám len do pozornosti, problém deficitu je okolo 12 mld. eur Európskej únie za bývalé obdobie. A korekcie ako všeobecný problém všetkých členských krajín následne po štyroch rokoch a piatich rokoch čerpania. Je to problém, sledujte médiá, Británie, doplatenia 2 miliárd. Takže buďme korektní, aby som poprosil, pána podpredsedu vlády, vzhľadom na to, že je to aj parlamentný problém na úrovni Európskeho parlamentu, si dovolím zaňho odpovedať, áno, je to nepríjemné, ale je to súčasť veľkého vyjednávania na pôde Európskej únie všetkých členských krajín, ktoré dnes musia riešiť deficit za uplynulé obdobie. A takisto financovanie finančného rámca do budúceho plánovacieho obdobia. Pán poslanec Muňko.
Bugár, Béla, podpredseda NR SR (2017-06-20):
Pán poslanec Baránik.
Danko, Andrej, predseda NR SR (2018-02-01):
Vážené panie poslankyne, vážení páni poslanci, poprosím o kľud v rokovacej sále a ďalším krokom je teda pokračovanie v rozprave. Do rozpravy je prihlásený pán poslanec Blaha písomne. Nech sa páči, pán poslanec. A poprosím o zaujatie miesta pána navrhovateľa a pána spravodajcu alebo pani spravodajkyňu. (Ruch v sále.) (Pokračovanie rokovania o vládnom návrhu zákona o sociálnej ekonomike a sociálnych podnikoch a o zmene a doplnení niektorých zákonov , tlač 817.)
Laššáková, Jana, podpredsedníčka NR SR (2014-07-01):
Príde, áno? Dobre. Skvele. Nech sa páči.
Jurinová, Erika, poslankyňa NR SR (2016-09-08):
Som si istá, že pani podpredsedníčka nijakým spôsobom neporušuje rokovací poriadok, a som si istá, že stačí naozaj len trošku kultúry a slušnosti zo strany vedenia parlamentu, aby sa dalo dohodnúť na ďalšom procese s pani poslankyňou a podpredsedníčkou Nicholsonovou. Pretože toto som si dovolila povedať a pripomenúť, pretože som tiež matka. Moje rozhodnutie bolo zostať síce s deťmi, ale nikto nikomu predsa nesmie brániť, aby, ak sa rozhodne, aby išiel pracovať, aby sa snažil napĺňať aj svoje materské povinnosti. Takže z môjho pohľadu a z pohľadu nášho poslaneckého klubu sa naozaj nebudeme podieľať na takejto zbrklej, zbrklo pripravenej novele rokovacieho poriadku a budem veľmi rada, ak neprejde ani do druhého čítania. Ďakujem pekne.
Kremský, Peter, poslanec NR SR (2021-11-11):
Ďakujem. Chcem kolegov a kolegyne, ktorí sú členmi hospodárskeho výboru, pozvať, my budeme tretí v poradí, čiže v miestnosti 32 po skončení výboru pre obranu, odhadom asi o dvadsať minút.
P. Hrušovský, predseda NR SR: (2004-10-21):
Teraz poprosím pána ministra Prokopoviča, aby odpovedal na otázku pána poslanca Madeja, ktorý sa vás, pán minister, pýta: „Pán minister, vaše ministerstvo vydalo vyhlášku, ktorá je zjavne v rozpore so živnostenským zákonom. Prečo obmedzujete možnosť podnikať v oblasti autoškôl?“ Nech sa páči.
Šimečka, Michal, podpredseda NR SR (2024-06-27):
Ďakujem a otváram všeobecnú rozpravu, do ktorej sa ako prvá prihlásila navrhovateľka, pani poslankyňa Lucia Plaváková, ktorej týmto dávam slovo.
Tóth, Tibor, poslanec NR SR (2011-11-30):
Ďakujem pekne za slovo, pán predsedajúci. Výbor Národnej rady pre financie a rozpočet podáva túto informáciu: Národná rada pridelila vládny návrh, ktorým sa mení a dopĺňa zákon č. 98/2004 Z. z. o spotrebnej dani Výboru Národnej rady Slovenskej republiky pre financie a rozpočet, ústavnoprávnemu výboru, Výboru Národnej rady pre hospodárstvo, výstavbu a dopravu a Výboru Národnej rady pre poľnohospodárstvo a životné prostredie. Tieto prerokovali predmetný návrh zákona v stanovenom termíne. Gestorský výbor nedostal do začiatku rokovania o vládnom návrhu zákona, ktorý sa mení a dopĺňa, stanoviská poslancov Národnej rady, podané v súlade s príslušnými ustanoveniami zákona o rokovacom poriadku. Výbory prijali uznesenia schváliť príslušný návrh s pozmeňujúcimi a doplňujúcimi návrhmi. Spolu ich je dvadsať sedem. Gestorský výbor odporúča o týchto návrhoch výborov Národnej rady Slovenskej republiky hlasovať spoločne s návrhom gestorského výboru schváliť, čiže gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov, ktorým sa menia a dopĺňajú niektoré ďalšie zákony, odporúča Národnej rade Slovenskej republiky predmetný vládny návrh zákona schváliť s pozmeňujúcimi a doplňujúcimi návrhmi. Poveril ma za spoločného spravodajcu výboru a súčasne ma poveril predniesť spoločnú správu výborov na schôdzi Národnej rady a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy. Pán predsedajúci, prosím, otvorte diskusiu.
P. Hrušovský, predseda NR SR: (2004-10-20):
(Hlasovanie.) 141 prítomných, 82 za, 9 proti, 49 sa zdržalo, 1 nehlasoval. Návrh zákona sme schválili do druhého čítania . Ďalší návrh.
Blanár, Juraj, podpredseda NR SR (2022-12-07):
Pán poslanec Kremský, môžete reagovať na faktické poznámky.
Zmajkovičová, Renáta, podpredsedníčka NR SR (2014-10-15):
Faktická poznámka jedna, uzatváram možnosť prihlásiť sa. Pani podpredsedníčka Jurinová.
Kollár, Boris, poslanec NR SR (2016-09-21):
Aký politický výtlak, pán kolega? Viete, môžete so mnou súhlasiť, môžete so mnou aj nesúhlasiť, ale jednou vecou si môžete byť istý. Že keď vám niečo sľúbim, tak to dodržím. A toto som sľúbil našim voličom. Áno? Tak preto to predkladám a nebudem sa tunák krútiť, motať, ako napríklad aj vy ste veľakrát niečo sľúbili a nedodržali ako strana. Ďakujem.
Nehézová, Jana, poslankyňa NR SR (2018-12-05):
Ďakujem za slovo. Natálka, ja by som ťa tiež chcela len doplniť a povedať, že každé dieťa, keď príde na svet, má nepochybne dve práva: právo na život a právo na vzťah s jeho otcom a matkou. K tejto téme som prečítala na internete nespočetné množstvo článkov, vyjadrení a spovedí ľudí, ktorí vyrastali v homosexuálnych pároch. Dovolím si zacitovať aspoň dva prípady: „Môj sexuálny otec bol tak posadnutý sexom, že keď som si počas strednej školy priviedla domov spolužiaka, tak otec aj so svojím milencom mu navrhovali sex.“ Druhá spoveď: „Moje lesbické matky aj chceli moju zdravú výchovu, no pri ich spôsobe života som bol natoľko emocionálne zmätený, že som sa ako tínedžer uchýlil k homosexuálnej prostitúcii a neskôr ako dospelý som sa oddával homosexuálnym a bisexuálnym vzťahom.“ Ďalším príkladom je prípad, ktorý sa stal v Anglicku, kde dvaja muži homosexuáli dostali do pestúnskej starostlivosti štyroch chlapcov vo veku 8 až 14 rokov. Už v priebehu prvých mesiacov používali chlapcov na svoje choré sexuálne praktiky, natáčali si ich na kameru a tiež si chlapcov natáčali pri sprchovaní. Chlapcov podnecovali a dokonca aj nútili, aby sledovali homosexuálnu pornografiu. Pestúni boli, našťastie, v krátkom čase usvedčení a odsúdení na nepodmienečné tresty. Takýchto spovedí obetí homosexuálnej nezdravej, nemorálnej a psychiku poškodzujúcej výchovy je plný internet. Stačí len chcieť to vidieť a začať sa s tým zaoberať. Skúste sa všetci aspoň na chvíľku nad touto témou zamyslieť a zistíte, že je to zvrátené a choré. Ďakujem.
Zmajkovičová, Renáta, podpredsedníčka NR SR (2014-10-30):
Vážené panie poslankyne, vážení páni poslanci, otváram jedenásty rokovací deň 39. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Otto Brixi, Martin Fecko, Igor Choma, Marián Kvasnička, Ján Mičovský, Ivan Mikloš, Juraj Miškov, Peter Muránsky a Richard Raši. V rokovaní budeme pokračovať prvým čítaním o návrhu poslancov Ľubomíra Galka, Richarda Vašečku na vydanie zákona, ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Návrh zákona má parlamentnú tlač 1179. Návrh na jeho pridelenie na prerokovanie výborom je v rozhodnutí č. 1191. Dávam slovo poslancovi Ľubomírovi Galkovi, aby návrh zákona uviedol. (Rokovanie o návrhu poslancov Národnej rady Slovenskej republiky Ľubomíra Galka a Richarda Vašečku na vydanie zákona, ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov , tlač 1179.)
Ľ. Martinák, poslanec: (2009-04-21):
Okrem toto dovolím si citovať z § 17a, ktorý navrhovateľ navrhuje zrušiť, Oslobodenie od odvodov, ktoré sleduje celospoločenský záujem a záujmy všetkých našich občanov: „Od odvodov sa oslobodzuje odňatie poľnohospodárskej pôdy pre stavby, zariadenia a opatrenia slúžiace na sprístupnenie a ochranu poľnohospodárskych pozemkov (napr. poľné cesty, protierózne,  protipovodňové opatrenia), ďalej, na výstavbu diaľnic, ciest pre motorové vozidlá, ciest I. triedy, ďalej, výstavbu zariadení, na zabezpečenie úloh obrany štátu, ďalej, výsadbu rýchlorastúcich drevín na poľnohospodárskej pôde pre energetické účely.“ Je to nielen celospoločenský záujem, ale záujem aj verejný. To znamená, sú tu uvedené state, ktoré sú dôležité z oblasti verejného záujmu. Preto, myslím si, bolo by od nás nemorálne a neetické v tejto ťažkej dobe oslobodzovať od daní pri zabratí poľnohospodárskej pôdy práve na tých najvyšších bonitách. A preto som dal aj svoj procedurálny návrh. A ja pevne verím, že môj procedurálny návrh snemovňa Národnej rady Slovenskej republiky schváli. Ďakujem.
Richter, Ján, minister práce, sociálnych vecí a rodiny SR (2019-05-09):
Ďakujem pekne. Ešte raz sa ospravedlňujem. Cieľom navrhovanej novely zákona o poskytovaní vianočného príspevku je zvýšenie vianočného príspevku vrátane jednorazového zvýšenia na dvojnásobok jeho súčasnej úrovne. Maximálna suma vianočného príspevku vrátane jednorazového zvýšenia pre dôchodky, resp. úhrny súm dôchodkov nepresahujúce sumu životného minima, ktorá je dnes 210 eur, čo je predpoklad životného minima pre rok 2019, tak bude 200 eur. Naďalej pritom platí, že so stúpajúcou výškou dôchodku, resp. úhrnu súm dôchodkov, sa bude výška vianočného príspevku lineárne znižovať. Okrem zdvojnásobenia sumu vianočného príspevku sa navrhuje aj rozšírenie okruhu dotknutých osôb prostredníctvom zvýšenia hranice nároku na vianočný príspevok z pôvodnej úrovne 60 % priemernej mzdy v národnom hospodárstve na 
65 %, t. j. v roku 2019 bude horná hranica na nárok na vianočný príspevok v sume 658,50 eur. Vianočný príspevok v maximálnej sume 200 eur sa vyplatí za tento kalendárny rok 128 200 osobám. Celkový počet dotknutých osôb dôchodcov sa odhaduje za rok 2019 na úrovni približne 1,3 mil. osôb. V porovnaní s rokom 2018 sa predpokladá zvýšenie počtu poberateľov vianočného príspevku v dôsledku zvýšenia hranice nároku na vianočný príspevok z 572,4 na 658,5 eura o približne 72-tisíc osôb. Ďakujem, skončil som.
Kaník, Ľudovít, poslanec NR SR (2015-04-21):
Ďakujem, len veľmi krátko sa vyjadrím, keďže budem hovoriť v rozprave. Ale veľmi by som chcel oceniť od pána poslanca Mikloška, že si všimol blog pána Keselého, ktorý je predseda sekcie SDKÚ pre legislatívu, a že takto odprezentoval náš návrh, ktorý sme prezentovali na tlačovej konferencii asi dvakrát už pred rokovaním Národnej rady. A naozaj je veľmi jasný, komplexný, konkrétny a vykonateľný, ktorý by odstránil tieto problémy, pričom patrili by naozaj do histórie a do minulosti. Vo svojom vystúpení poviem o tom viac. Ale ešte raz sa mu chcem poďakovať. A svedčí to o tom, že tento návrh naozaj stojí za to, aby sme sa ním zaoberali.
Bagačka, Michal, poslanec NR SR (2012-07-26):
Ďakujem za slovo. Vážený pán predseda, konštatujem, že v rozprave nevystúpili žiadni poslanci. Prosím, pán predseda, aby ste dali hlasovať o tom, že Národná rada Slovenskej republiky prerokuje predložený návrh zákona v druhom čítaní.
Grendel, Gábor, podpredseda NR SR (2020-09-23):
S reakciou na faktické poznámky pán poslanec Žiga.
P. Farkas, poslanec: (2001-12-13):
J. Migaš, predseda NR SR: Prezentujme sa a hlasujme. (Hlasy z pléna.) Pán poslanec, čo to je? Pán poslanec, prosím vás. (Hlasovanie.) Prítomných je 126 poslancov, za 40, proti 53, zdržalo sa 30, nehlasovali 3. Konštatujem, že sme tento návrh neschválili. Pán poslanec, prosím vás, slušne sa chovajte. Vy ste ústavný činiteľ a pani ministerka je ústavná činiteľka. Tak sa primerane vyjadrujte v rokovacej miestnosti, prosím vás. Nech sa páči, pán spravodajca, ďalej.
P. Hrušovský, predseda NR SR: (2004-10-19):
J. Banáš, poslanec: Ja som rád, že tá debata prebieha veľmi vecnou formou. Ja skutočne nemám pocit, že by som tu nejako demagogicky obhajoval chyby, ktoré sa stali, skôr naopak, a myslím, že ani nemáme časový priestor ísť do nejakých väčších analýz z minulosti vzťah Iránu, Spojených štátov a tak ďalej. Ja len chcem, aby sme upriamili našu pozornosť do budúcnosti tak, ako vy stále obraciate do minulosti. Ja teraz nebudem polemizovať, že nakoľko je pravda to, čo hovoríte. Ja som celú radu vecí priznal. Ale chcem položiť jednu zásadnú otázku aj kolegovi Borisovi Zalovi. Máte garanciu, že, hypoteticky, teraz, keby sa všetci spojenci v Iraku zdvihli a odišli domov, že tam bude pokoj, kľud a že si to dokážu vyriešiť sami? To je tá veľká dilema a ja mám názor, že by tam radšej mali ostať dovtedy, kým Irak nebude v stave aspoň, prejaviť aspoň akú-takú mieru vlastného garantovania bezpečnosti. Lebo pokiaľ tam nie je bezpečnosť, tak sa nič, žiadna politika a ekonomika dopredu nepohne. Ak ma presvedčíte o tom, ak máte stopercentné dôkazy, že keď spojenci zajtra odídu, bude tam pokoj a si to sami vyriešia, tak budem s vami súhlasiť. Ale dajte mi také dôkazy.
Paška, Pavol, predseda NR SR (2012-07-02):
Hlasujeme. (Hlasovanie.) 133 prítomných, 25 za, 84 proti, 23 sa zdržalo, 1 nehlasoval. Nebudeme pokračovať ďalej v rokovaní o tomto návrhu. Pán poslanec Brocka uvedie teraz hlasovanie v prvom čítaní o návrhu poslancov Lucie Nicholsonovej a Jozefa Mihála na vydanie zákona o príspevku na bývanie , je to tlač pod č. 86. Pani poslankyňa Gibalová bude uvádzať hlasovanie.
Žiga, Peter, podpredseda NR SR (2024-01-19):
Pán poslanec Šipoš.
Zmajkovičová, Renáta, podpredsedníčka NR SR (2012-09-11):
Pani poslankyňa Žitňanská. Nech sa páči.
Kremský, Peter, poslanec NR SR (2021-07-01):
Ďakujem, pán predsedajúci. Kolega György Gyimesi, myslím si, že tento pozmeňovací návrh priniesol presne to, čo sme čakali, paniku v radoch opozície a špeciálne tej krajnej pravice. Počujeme tu, že žiadne vecné argumenty, žiadne dôvody, prečo to nie je dobré, iba obrovská panika, invektívy, vykrikovanie: „Vy ste sa zbláznili!“. Myslím si, že nie sme v materskej škôlke, aby sme toto museli počúvať. Dajte nám nejaké konkrétne argumenty, dajte argumenty, prečo to nie je dobré. Myslím si, že je skvelé, keď štát nenúti ľudí do niečoho, ale ich motivuje. Páni kolegovia to asi nepochopili, že toto je motivácia. To, že sa niekto dá zaočkovať, nemôže štát nikomu prikázať, ale môže ho motivovať. (Reakcie z pléna.) A myslím si, že... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2012-06-29):
S reakciou pán poslanec, s faktickými, Mikloško, Sulík, Brocka, Martvoň, Mičovský, Kadúc. Uzatváram možnosť faktických poznámok. Pán poslanec Mikloško, nech sa páči.
B. Bugár, podpredseda NR SR: (2003-10-22):
Vyhlasujem rozpravu o tomto bode programu za skončenú. Pán minister nechce zaujať stanovisko. Pán spravodajca tiež nechce zaujať stanovisko. Ideme k ďalšiemu bodu a to je vládny návrh zákona o poplatkoch za uloženie odpadov , ktorý prerokúvame v prvom čítaní ako tlač 391. Pán minister životného prostredia, nech sa páči, môžete uviesť tento návrh zákona.
Petráš, Vladislav, poslanec NR SR (2015-09-22):
Pán predseda, vzhľadom na to, že sme odhlasovali body zo spoločnej správy, dajte, prosím, hlasovať o tom, že prerokovaný vládny návrh zákona prerokujeme v treťom čítaní ihneď.
J. Burian, poslanec: (2009-03-11):
Národná rada Slovenskej republiky uznesením č. 1339 z 10. marca 2009 pridelila vládny návrh zákona výborom: výboru pre financie, rozpočet a menu, ústavnoprávnemu výboru a výboru pre hospodársku politiku. Uvedené výbory prerokovali návrh v stanovenom termíne. V tejto spoločnej správe bolo podaných päť pozmeňujúcich návrhov, pardon, šesť pozmeňujúcich návrhov, ktoré gestorský výbor navrhuje schváliť. Zároveň výbor Národnej rady Slovenskej republiky na základe zákona o rokovacom poriadku č. 350/1996 Z. z. odporúča Národnej rade Slovenskej republiky schváliť uvedený návrh zákona č. 566/2001 Z. z. o cenných papieroch a investičných službách s pozmeňujúcimi a doplňujúcimi návrhmi. Zároveň výbor určil poslanca Jozefa Buriana za spoločného spravodajcu a súčasne ho poveril po prvé predniesť spoločnú správu výborov na schôdzi Národnej rady a po druhé navrhnúť Národnej rade postup pri hlasovaní o pozmeňujúcich a doplňujúcich návrhoch. Ďakujem, pani predsedajúca, skončil som, otvorte rozpravu.
Bašistová, Alena, poslankyňa NR SR (2019-06-25):
Hlasovali sme o všetkých pozmeňujúcich návrhoch zo spoločnej správy. Teraz prejdeme k hlasovaniu o pozmeňujúcom a doplňujúcom návrhu podanom v rozprave. Pán predsedajúci, dajte, prosím, hlasovať o pozmeňujúcom a doplňujúcom návrhu poslankyne Soni (pozn. red.: správne „Sone“) Gaborčákovej.
Stachura, Peter, poslanec NR SR (2024-02-16):
Ďakujem, pán predsedajúci. Vážené pani poslankyne, páni poslanci, vážení prítomní, v súlade s § 73 ods. 1 zákona o rokovacom poriadku som bol určený gestorským výborom Národnej rady pre zdravotníctvo za spravodajcu k návrhu uvedeného zákona, tlač číslo 114. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
Grendel, Gábor, podpredseda NR SR (2022-02-22):
Pán poslanec Nemky.
Šimko, Igor, poslanec NR SR (2023-11-23):
Ďakujem pekne. Chcel by som len dokončiť, že tá migrácia je dosť výrazná najmä v regiónoch. Ja som si všimol aj tu v Bratislave zopár ľudí na staniciach, ale poviem pravdu, že za posledný pol rok, čo bolo dosť vypuklé, v prihraničných obciach s Maďarskom bolo úplne štandardné, že ráno pred ôsmou, pred siedmou pochodovali desiatky ľudí, ktorí boli evidentne z takejto skupiny, migračnej, a bolo to citeľné najmä v tých obciach, kde dochádzalo mnohokrát aj k nejakému, k devastácii majetku alebo k nejakému takému lokálnemu plieneniu. A mne len prišlo na um, že fakt za posledné mesiace to boli tisíce ľudí. Tak prečo štát nezakročil? Ten slabý štát, ktorý tu bol. Nijak. Tu sa naskytá otázka, že či náhodou nejakým spôsobom niekto cielene netoleroval v rámci tejto organizácie v Európe, že cez Slovensko majú prúdiť migranti a má to nejaký vyšší cieľ, pretože toto sa normálne vysvetliť nedá. Jedinou akciou, demonštráciou, že máme v rukách silu štátu na hraniciach, sa podarilo urobiť to, že za posledné týždne bolo 38 ľudí zachytených. Nie 6,5-tisíca ako minulý mesiac. Robte to tak ďalej. Ľudia v teréne, ľudia v regiónoch toto od vás očakávajú. Držím vám palce. Dnes vás tu nemajú kvôli čomu odvolávať. Dodržiavate zákon, tak ako doteraz, a robte na tom. Ďakujem pekne.
Mierna, Anna, poslankyňa NR SR (2023-06-15):
Ďakujem pekne za slovo, pán predsedajúci. To je to, čo som ráno dávala teraz na poobedie, pretože ten pozmeňujúci návrh, som vás s tým nechcela doobedu zaťažovať. Takže návrh poslancov Národnej rady Slovenskej republiky na opakovanie druhého čítania k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (tlač 1503). V súlade s ustanovením § 85 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávame návrh na opakovanie druhého čítania k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (tlač 1503). Navrhujeme predsedovi Národnej rady Slovenskej republiky, aby sa Národná rada Slovenskej republiky uzniesla, že uvedený návrh zákona prerokuje len na schôdzi Národnej rady [§ 85 ods. 4 písm. c)]. Návrh odôvodňujeme potrebou vykonania legislatívnych úprav formou pozmeňujúceho návrhu, ktorý bude predložený v opakovanom druhom čítaní.
Petrák, Ľubomír, poslanec NR SR (2015-06-30):
Pán predseda, dajte, prosím, hlasovať o druhom pozmeňujúcom návrhu pána poslanca Fronca.
Fořt, Stanislav, poslanec NR SR (2011-10-11):
Ďakujem za slovo. Vážená pani premiérka, vypočul som si váš príhovor a musím povedať, že v mnohom s vami súhlasím, z toho, čo ste povedali. A vyzdvihol by som hlavne tú pasáž z vášho vystúpenia, kde ste sa odkázali na morálne zásady. Prihlasujem sa k tomu, aby sme sa vrátili späť k morálnym hodnotám. Verím, že aj vstupom SaS do politiky sa v tomto v slovenskom politickom živote mnohé zmenilo a aby sme zvážili, čo z predkladaných riešení je morálnym hazardom, a aby sme podporovali také riešenia, ktoré morálny hazard do budúcna nie ďalej podporujú, ale, naopak, aby sme tento morálny hazard redukovali. Lebo, ako ste správne poukázali vo svojom vystúpení, práve morálny hazard je koreňom problémov, pred ktorými dnes stojíme. Dnes by táto Národná rada vôbec neriešila problém eurovalu, riešili by sme reformy, riešili by sme napĺňanie programového vyhlásenia vlády, ku ktorému sme sa všetci po náročnej dohode zaviazali a ktoré všetci poslanci koalície aj podporili, a tým vystavili mandát a pracovné úlohy tejto vláde. Takže moje hlasovanie dnes, alebo nehlasovanie, bude aj o tom, zastaviť morálny hazard. Ďakujem.
Blaha, Ľuboš, poslanec NR SR (2016-05-24):
Ďakujem pekne. Pán kolega, najskôr technicky, k tým fazuľkám. To je nedorozumenie. Hovoril som o počte tisíc ľudí a fazuľky sa vzťahovalo ako prirovnanie na to tisíc, a nie na to ľudí. Čisto technicky. Čiže mal som na mysli samozrejme nízky počet, nieže by som ľudí považoval za fazuľky, to by bolo samozrejme lacné, ale bolo to asi zapríčinené nepochopením mojej poznámky. Ale k tým pozitívnejším veciam vášho príhovoru. TTIP a tam súhlasím, že sme spoločne na európskom výbore bojovali za to, aby táto dohoda bola naozaj aj demokratickejšia, aj sociálnejšia a ak vôbec by bola. A priznám sa, že keď som bol v tej čitárni, tak odchádzal som odtiaľ pokojnejší. Pretože som videl, že z 30 oblastí, z ktorých bolo medializovane uzavretých 14 oblastí, to sú vlastne konsolidované texty. Čo znamená, čo som si myslel, že to znamená, uzavreté texty, ale kdeže. To sú pozície EÚ a pozície USA. Keď si niekedy zoberiete tie pozície a vidíte, čo tam je za rozdielnosti, keď Európska únia tam má pozíciu – budeme chrániť sociálny a zelený a demokratický model, a Amerika – biznis, biznis, biznis, GMO, biznis. Úplne iné svety. To dať dokopy, bude trvať roky, ak nie desaťročia, a nie mesiace alebo týždne, ako si mysleli kolegovia niektorí z Európskej únie. Čiže bol som pokojnejší, naozaj zatiaľ nie je dohodnuté prakticky nič, prakticky nič. Ale to neznamená, že musíme byť pokojnejší, ale skôr to, že naša kritika bude trvať asi dlhší čas a naša diskusia takisto. Tretia poznámka, iba veľmi stručne k tomu Nord Streamu. Viete, komerčné projekty, ja poznám túto podľa mňa demagogickú argumentáciu Nemcov, ktorí povedia: a čo my s tým máme, však to sa dva podniky dohodli. Tak ale však potom môžme zrovna zrušiť celé sankcie, však to sú tiež komerčné aktivity, však vlastne obchodujú väčšinou slovenskí podnikatelia, alebo nemeckí s ruskými a čo tam majú čo robiť sankcie potom? Tak potom Nemci nemôžu obhajovať sankcie, keď nedokážu ich aplikovať aj na veci, ktoré sú dôležite pre celú Európu. Toľko. Ďakujem.
Dostál, Ondrej, poslanec NR SR (2011-05-24):
Pani poslankyňa, mňa zaujalo to konštatovanie, že: „To, čo nás odlišuje, je, že hovoríme iným jazykom.“ Ja si to tiež myslím, že to, čo nás tu delí, je, že hovoríme iným jazykom, ale nemyslím, že tie iné jazyky sú slovenčina a maďarčina, ale jazyk konfrontácie a nacionalizmu a rozdúchavania národnostných vášní na jednej strane a jazyky tolerancie, veľkorysosti, ústretovosti a ochoty dohodnúť sa s tými druhými na strane druhej. Takže, áno, to nás rozdeľuje.
Holečková, Martina, poslankyňa NR SR (2023-12-18):
Ďakujem veľmi pekne, pán kolega. Ja mám pocit, že vy ste teraz urobili prácu za vládnu koalíciu, že ste nám povedali konečne to, čo malo byť v dôvodovej správe, že sme, vlastne práve teraz vieme, prečo sa zjavilo toto v kompetenčnom zákone a prečo to nie je dobré. Proste de facto monopolné rozhodovanie o licenciách bude mať teraz ministerstvo obrany, a preto vám chcem naozaj veľmi pekne poďakovať, tieto témy sú naozaj dôležité a bežný človek veľmi ťažko pochopí, čo sa deje, a už nehovoriac o tom, ako ste to aj vy popísal, že jednoducho sa to deje opäť v skrátenom legislatívnom konaní. Myslím si, že aj takáto veľká zmena práve v rámci udeľovania licencií na trhu so zbraňami by si zaslúžila poctivú a odbornú diskusiu. Ja som veľmi zvedavá, kedy sa tej odbornej diskusie dočkáme. Ďakujem veľmi pekne.
Grendel, Gábor, podpredseda NR SR (2020-11-03):
Tak to sme radi, pán minister, že je tam dlhokánska excelovská tabuľka. A dávam teraz slovo spravodajcovi, ktorého určil navrhnutý gestorský výbor pre hospodárske záležitosti pánovi poslancovi Radovanovi Kazdovi, aby predniesol spravodajskú informáciu.
Laššáková, Jana, podpredsedníčka NR SR (2013-09-17):
Na vystúpenie pána poslanca s faktickými poznámkami traja páni poslanci. Pán poslanec Číž, Mičovský, Fecko. Končím možnosť prihlásiť sa s faktickými poznámkami. Nech sa páči, pán poslanec Číž.
J. Senko, poslanec: (2008-09-23):
Na druhej strane v plnej miere využívala doteraz platný zákon na presadzovanie svojich politických nominantov alebo svojho politického nominanta do čela tejto inštitúcie. V reálnej fáze však nič neurobila, aby zmysluplne reagovala na problémy, ktoré vznikali alebo vznikli okolo činnosti TASR. Ja si myslím, že koncepcia a návrh tohto zákona je progresívna a posúva agentúru k modernému verejnoprávnemu médiu. Navrhovaný zákon podľa mňa zohľadňuje vo svojom obsahu aj pripomienky, ktoré boli zo strany Protimonopolného úradu a zohľadňuje aj pripomienky, ktoré vznikli v medzirezortnom pripomienkovom konaní. Takže ja si myslím, že na rozdiel od vás, od vášho vládnutia je tu konečne jeden návrh, ktorý vytvorí vcelku primeraný rámcový priestor a právny priestor pre činnosť jednej dobrej verejnoprávnej inštitúcii. Ďakujem.
Grendel, Gábor, podpredseda NR SR (2020-04-01):
Vážené panie poslankyne, vážení páni poslanci, pokračujeme v rokovaní 4. schôdze Národnej rady Slovenskej republiky. Prosím povereného overovateľa, aby informoval Národnú radu o výsledkoch tajného hlasovania o návrhu na voľbu predsedov výborov Národnej rady, tlač 34.
Figeľ, Ján, podpredseda NR SR (2013-05-28):
Ďakujem pekne. Nech sa páči, pán guvernér, zaujať miesto pre navrhovateľov. Teraz prosím povereného člena výboru, z výboru pre financie a rozpočet, pána poslanca Ladislava Kamenického, aby informoval Národnú radu o výsledku rokovaní o tejto správe vo výbore. Nech sa páči.
Simon, Zsolt, poslanec NR SR (2017-03-29):
Ďakujem pekne. Pani kolegyňa, musím povedať, že ja kvitujem to, že ste ten list pána prezidenta alebo kancelárie prezidenta k ministrovi vnútra prečítali, povedali, pretože na pôde Národnej rady v čase, keď prezident nie je doma, kto iný by mohol vystúpiť a povedať, že ako sa informovalo? Sám viem, že neexistujú žiadne pravidlá. Keď sa chceme baviť o preprave ústavných činiteľov, to, čo chcú kolegovia z vládnej koalície, áno, ja beriem, ale potom by k tomu mali dať aj využívanie motorových vozidiel ministrami a všetkými ústavnými činiteľmi na súkromné účely, na súkromné účely. Pretože aj to sú peniaze, aj taký bavorák stojí nejaké peniaze. (Prerušenie vystúpenia predsedajúcim.)
Pellegrini, Peter, podpredseda NR SR (2020-05-14):
Ďakujem, pán poslanec, na vaše vystúpenie šesť poslancov. Posledným je pán poslanec Drdul. Ako prvý, pán poslanec Mazurek, nech sa páči.
Glváč, Martin, podpredseda NR SR (2017-09-14):
Ďakujem. Prosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od poslankyne Eriky Jurinovej a znie: „Pán premiér, to, že Bašternák vyjadril nad svojimi činmi účinnú ľútosť, znamená, že sa k týmto skutkom priznal. Už teda nehovoríme o človeku podozrivom z daňových podvodov, rovno môžeme konštatovať, že bývate u daňového podvodníka. Preto sa pýtam, kedy sa konečne odsťahujete z bytu daňového podvodníka?“
Blaha, Ľuboš, podpredseda NR SR (2024-02-16):
Dávam teraz slovo spravodajcovi, ktorého určil navrhnutý gestorský výbor pre zdravotníctvo, poslancovi Petrovi Stachurovi. Nech sa páči.
A. Belousovová, podpredsedníčka NR SR: (2007-10-25):
Ďalšiu otázku položila pani poslankyňa Košútová. Je pani poslankyňa prítomná? Nie je. Čiže, budeme odpovedať na ďalšiu otázku, ktorú položila pani poslankyňa Sárközy pani ministerke práce, sociálnych vecí a rodiny Slovenskej republiky pani Viere Tomanovej. Otázka znie: „Pani ministerka, nezamestnanosť na Slovensku síce klesá, ale naďalej pretrvávajú veľké regionálne rozdiely. Čo vláda za uplynulé obdobie v tejto oblasti urobila?“ Odpovedajte, pani ministerka, a oznámte ukončenie odpovede.
Hrnčiar, Andrej, poslanec NR SR (2014-01-29):
... premietnuť video, pani podpredsedníčka.
P. Hrušovský, predseda NR SR: (2005-03-16):
(Hlasovanie.) 134 prítomných, 1 za, 103 proti, 29 sa zdržalo, 1 nehlasoval. Body zo spoločnej správy sme neschválili. Pristúpime k hlasovaniu o návrhoch, ktoré boli podané v rozprave, ako prvý pán poslanec, alebo prvá... M. Maxon, poslanec: Ako prvý bol pán poslanec Miššík. Jeho návrh máte v písomnej podobe.
B. Bugár, podpredseda NR SR: (2002-05-16):
(Hlasovanie.) Prítomných je 120 poslancov, za 116, nehlasovali 4. Konštatujem, že Národná rada pridelila návrh zákona výborom, určila gestorský výbor, ako aj lehotu výborom na prerokovanie tohto vládneho návrhu zákona v druhom čítaní. Teraz pristúpime k hlasovaniu o vládnom návrhu zákona o systéme environmentálne orientovaného riadenia a auditu , tlač 1479. Spravodajkyňou je pani poslankyňa Angelovičová. Nech sa páči, môžete uvádzať jednotlivé hlasovania. M. Angelovičová, poslankyňa: Ďakujem pekne za slovo. Vážený pán predsedajúci, vážená Národná rada, dovoľte mi predložiť odporúčanie, aby sa Národná rada Slovenskej republiky uzniesla na tom, že prerokuje vládny návrh zákona o systéme environmentálne orientovaného riadenia a auditu, tlač 1479, v druhom čítaní.
Laššáková, Jana, podpredsedníčka NR SR (2012-07-31):
Pán poslanec Viskupič, nech sa páči.
P. Hrušovský, predseda NR SR: (2005-06-30):
(Hlasovanie.) 134 prítomných, 4 za, 31 proti, 95 sa zdržalo, 4 nehlasovali. Návrh sme neschválili. Prosím ďalší návrh. M. Majdová, poslankyňa: To boli všetky návrhy zo spoločnej správy. Teraz budeme hlasovať o pozmeňujúcich návrhoch, ktoré boli podané v rozprave, v takom poradí, v akom boli podané. Čiže prvé pozmeňujúce návrhy sú návrhy pána poslanca Pašku, predložil tri okruhy pozmeňujúcich návrhov. Budeme hlasovať o prvom, ktorý sa týka § 29. Chcem upozorniť, že tento pozmeňujúci návrh ide nad rámec zákona, predkladateľ s ním vyjadril nesúhlas, čiže podľa § 94 ods. 3 rokovacieho poriadku by sa o ňom vôbec nemalo hlasovať.
Senko, Ján, poslanec NR SR (2013-12-04):
Ďakujem za slovo. Vážená pani podpredsedníčka, vážené pani poslankyne, vážení páni poslanci, vážený pán minister, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o vládnom návrhu zákona, ktorým sa mení a dopĺňa zákon č. 206/2009 Z. z. o múzeách a galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov a ktorým sa menia a dopĺňajú niektoré zákony. Konštatujem, že uvedený návrh spĺňa všetky náležitosti uvedené v zákone o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a o súlade návrhu zákona s Ústavou Slovenskej republiky a záväznými právnymi predpismi Slovenskej republiky, medzinárodnými zmluvami, ktorými je Slovenská republika viazaná, ako aj s právom Európskej únie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku vybraných vplyvov a doložku zlučiteľnosti právneho predpisu s právom Európskej únie. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada uzniesla na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 8. novembra 2013 č. 747 navrhujem, aby návrh zákona prerokovali ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážená pani predsedajúca, skončil som. Prosím, otvorte rozpravu.
Blanár, Juraj, podpredseda NR SR (2021-02-04):
Ďalší s faktickou poznámkou, Ján Richter, nech sa páči.
Lišková, Iveta, poslankyňa NR SR (2013-03-22):
Aj pán poslanec Hlina predložil procedurálny návrh, aby sa odložilo hlasovanie o správe verejného ochrancu práv do času, kým sa správa nedoplní o odpoveď premiéra a predsedu Národnej rady na list verejnej ochrankyne práv, ale tým, že sme schválili návrh pani poslankyne Tomanovej, je bezpredmetné už o tomto návrhu hlasovať.
Glváč, Martin, podpredseda NR SR (2018-05-16):
Ďakujem. S faktickými poznámkami päť poslancov, končím možnosť prihlásiť sa. Šesť, posledná pani; a nie, päť. Nech sa páči, pán poslanec Suchánek.
Hrnčiar, Andrej, podpredseda NR SR (2017-09-07):
Takže budeme pokračovať otázkou č. 9. Pani poslankyňa Remišová sa pýta ministerky pôdohospodárstva a rozvoja vidieka Slovenskej republiky, poverenej riadením Ministerstva školstva, vedy, výskumu a športu Slovenskej republiky, Gabriely Matečnej: „Vážená pani ministerka, aké kroky a opatrenia ministerstvo školstva prijalo a uvažuje prijať na riešenie škandálu s eurofondami v Operačnom programe Výskum a vývoj a v Operačnom programe Ľudské zdroje, v zmysle požiadaviek Európskej únie aké kroky ministerstvo uvádza v akčnom pléne, ktoré požaduje Európska komisia?“ Nech sa páči, pani ministerka.
Bugár, Béla, podpredseda NR SR (2019-05-13):
Prezentujme sa a hlasujme. (Hlasovanie.) Prítomných 135, za 133, 2 nehlasovali. Návrh bol schválený. Nech sa páči, ďalej.
Bugár, Béla, podpredseda NR SR (2010-10-13):
Pán poslanec Pado. A potom môže reagovať pani poslankyňa.
P. Paška, predseda NR SR: (2010-02-05):
Určeným spravodajcom je pán poslanec Bačík. Poprosím ho, aby nám predniesol spravodajskú informáciu, ktorou ho poveril gestorský výbor pre verejnú správu a regionálny rozvoj.
P. Hrušovský, predseda NR SR: (2004-05-27):
(Hlasovanie.) 127 prítomných, 10 za návrh, 88 proti, 27 sa zdržalo, 2 nehlasovali. Návrh sme neschválili. M. Demeterová, poslankyňa: V bode 5 by som ešte upozornila poslancov, že v treťom riadku vypadli pri prepise pred zátvorkou slová „a nebytových priestorov“. Tak, prosím, budeme hlasovať o bode 5 zo spoločnej správy s týmto dodatkom.
Glváč, Martin, podpredseda NR SR (2017-10-12):
Ďakujem. Nech sa páči, doplňujúca otázka.
Mezenská, Helena, poslankyňa NR SR (2013-09-19):
Prestaňte mi skákať do reči!!! (Veľký ruch v sále.) Čo to je?!
Blaha, Ľuboš, podpredseda NR SR (2024-01-24):
Poprosím pána poslanca Gábora Grendela s procedurálnym návrhom. Nech sa páči.
R. Rafaj, poslanec: (2009-02-10):
A chcem upozorniť, že sú tu ešte aj ďalšie rizikové veci, pretože už sme asi pred polrokom schvaľovali isté školské normy, kde sme v tejto sále preberali otázku, akým spôsobom zaviesť alebo motivovať exkluzivitu alebo výnimočnosť študentov. Vtedy sa tu argumentovalo istým rovným prístupom, ktorý by mohol deformovať výnimočnosť. Ja sa obávam, že v tomto prípade pokiaľ by sme nenastavili naozaj objektívne certifikované konanie, mohlo by dôjsť k akejsi súťaživosti neobjektívnej rôznych škôl, ktorá by viedla k snahe získavať tieto finančné prostriedky. A na margo testov už len malá poznámka. Asi si treba prečítať tú pasáž prezidenta amerického Obamu, ktorý zmietol zo stola tento pôvodne americký systém testov ako zbytočný a tretinovo aj pre hlúpych veľmi nádejný.
Fronc, Martin, poslanec NR SR (2010-10-14):
Ďakujem pekne, pán predsedajúci. Pán kolega, ja som vás pozorne počúval a vypočul som si tie argumenty, ktoré som si často mohol čítať v tých záujmových skupinách, ktoré takmer zahltili môj mail, zrejme aj váš, ale chcel by som o tom vecne diskutovať a musím povedať, že jedna vec ma trochu znervózňuje, viete, také emotívne argumenty o kolektívnej vine. Aká kolektívna vina bola u väčšiny vodičov, keď sme znížili rýchlosť na cestných komunikáciách zákonom zo 60 na 50, alebo aká kolektívna vina bola u ľudí starších nad 65 rokov, ktorí povinne a za vlastné peniaze musia chodiť na zdravotné prehliadky? Myslím si, že toto nie je korektný argument na takú vážnu diskusiu. Ďakujem.
T. Cabaj, podpredseda NR SR: (2010-03-03):
Spoločným spravodajcom gestorského výboru, výboru pre hospodársku politiku, je pán poslanec Peter Pelegrini. Poprosím ho, aby nás informoval o výsledku prerokovania tohto návrhu zákona vo výboroch a zároveň aby predniesol aj stanovisko gestorského výboru. Nech sa páči.
Jurinová, Erika, podpredsedníčka NR SR (2013-05-14):
Ďakujem. Pán poslanec Droba, nech sa páči, posledný prihlásený do rozpravy.
Danko, Andrej, predseda NR SR (2019-05-15):
Vážené panie poslankyne, vážení páni poslanci, pokračujeme v rokovaní, do rozpravy je prihlásený pán poslanec Heger. Ústne alebo písomne? (Reakcia z pléna.) Ako navrhovateľ. A už bola výzva na ústnu? (Reakcia z pléna.) Áno. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov , tlač 1471.)
P. Osuský, poslanec: (2002-02-19):
I. Presperín, podpredseda NR SR: Prosím, budeme hlasovať o treťom čítaní tohto návrhu zákona. Hlasujte. Hlasujte, prosím. (Hlasovanie.) Prítomných je 87 poslancov, za 86, proti nikto, zdržali sa 0, nehlasoval 1. Tento návrh sme schválili. Pristúpime k tretiemu čítaniu o vládnom návrhu zákona. Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Konštatujem, že nie. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Prosím, keby ste sa prezentovali a hlasovali. Hlasujeme o vládnom návrhu zákona ako o celku. Hlasujte. (Hlasovanie.) Prítomných je 89 poslancov, za 89, nikto proti, nikto sa nezdržal, hlasovali všetci. (Potlesk.) Konštatujem, že sme schválili vládny návrh zákona o Slovenskej akadémie vied. Vážení páni poslanci, vážené panie poslankyne, po všeobecnej dohode prerušujem rokovanie Národnej rady Slovenskej republiky. Zajtra o 9.00 hodine budeme pokračovať v rokovaní. Ďakujem. Prajem vám príjemný večer.
P. Hrušovský, podpredseda NR SR: (2002-05-31):
P. Hajdúk, poslanec: Vážená Národná rada Slovenskej republiky, vážené pani poslankyne, vážení páni poslanci. Vystúpiť na dnešnej schôdzi Národnej rady Slovenskej republiky k uvedenému poslaneckému návrhu ma určil Výbor Národnej rady Slovenskej republiky pre pôdohospodárstvo svojím uznesením č. 402 z 9. mája 2002. V súlade s § 73 ods. 1 zákona o rokovacom poriadku teda podávam v prvom čítaní spravodajskú správu o predmetnom poslaneckom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku Národnej rady Slovenskej republiky, ako i náležitosti určené v Legislatívnych pravidlách. Návrh bol doručený poslancom v predpísanej lehote, a preto ho predseda Národnej rady zaradil na prebiehajúcu schôdzu Národnej rady. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená. Pre úplnosť je potrebné povedať, že napriek názvu, ktorý je uvedený v návrhu, predložený návrh obsahuje novelizáciu troch zákonov - zákona č. 229/1991 Zb. o úprave vlastníckych vzťahov k pôde a k inému poľnohospodárskemu majetku, ďalej zákon č. 42/1992 Zb. o úprave majetkov a vzťahov a vysporiadaní majetkových nárokov v družstvách v znení neskorších predpisov, ako aj zákon č. 565/1992 Zb. o predĺžení lehoty na preukazovanie vlastníctva na účely úprav majetkových vzťahov a vysporiadanie majetkových nárokov poľnohospodárskych družstiev. Mojou povinnosťou ako spravodajcu výboru je upozorniť vás vážená Národná rada Slovenskej republiky, že na predchádzajúcej schôdzi Národnej rady Slovenskej republiky sme prerokovali dva návrhy skupiny poslancov v tejto veci. Išlo o tlač 1403, ktorá hovorila o zákone č. 229/1991 Zb., a tlač 1404...
Grendel, Gábor, podpredseda NR SR (2021-05-05):
Pani poslankyňa Cigániková, Bittó Cigániková s procedurálnym návrhom.
Jurinová, Erika, poslankyňa NR SR (2011-05-26):
Tak v prvom rade ďakujem kolegyniam pani Žitňanskej a pani Blahovej za podporu. Aj keď naozaj sme si vedomí, že veľa problémov sa týmto nevyrieši, alebo teda, vieme o probléme, ktorý bude existovať, aj keď sa uvoľní to, čo sa uvoľnilo. K pánovi poslancovi Čaplovičovi, jeho chcem uistiť, že s pánom ministrom myslím si, že dostatočne komunikujeme. A je úplne prirodzeným právom každého poslanca, ak vidí možnosť zmeny, tak, a vie, že je to schodná cesta, tak je jeho priam povinnosťou ho využiť. Myslím, že ani kolegyňa Blahová, ani kolegyňa Kiššová nepredkladali nejaký taký návrh, ktorý by, s ktorým by ste sami mali problém, ako vravíte, hej. O tej čistote, neviem, prečo ste to hovorili práve na moju adresu, keď som predkladala priamo ku kompenzáciám pozmeňovák, ale potrebovali ste to zopakovať. Pán Jasaň, neviem, no každý môže vyskakovať len naozaj do tej výšky, kde sám dokáže vyskočiť. To sa týka tých financií. Stále si myslím, že pokiaľ, ja neviem, ja som si nevšimla teda, že by sme mali, že by sme šetrili. Naozaj je tam navýšenie, aj to je len znak zodpovednosti. To, že neposkakujeme o neviem akú veľkú sumu, tak to je len znak zodpovednosti, podľa mňa.
Ježík, Jozef, poslanec NR SR (2018-03-13):
Ďakujem za slovo. Vážená pani predsedajúca, vážená pani podpredsedníčka, vážené pani poslankyne, vážení páni poslanci, predseda Národnej rady rozhodnutím č. 877 z 30. januára 2018 pridelil predmetnú informáciu na prerokovanie ústavnoprávnemu výboru. Vláda predkladá túto informáciu na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky, a to v polročných intervaloch. Pani ministerka uviedla, koľko týchto nariadení bolo prijatých v minulom polroku a koľko je plánovaných na prvý polrok tohto roka. Samozrejme, že tento počet v závislosti na legislatívnych aktivitách orgánov Európskej únie sa môže aj zvýšiť podľa potreby a tento počet môže byť vyšší ako 5, ako sa uvádza v správe k informácii. Ústavnoprávny výbor prerokoval uvedenú informáciu na svojej 65. schôdzi 12. marca 2018 a uznesením č. 340 odporúčal Národnej rade vziať ju na vedomie. Môžme otvoriť rozpravu.